section_heading: Rijeke i jezera
paragraph_text: Jadranskom slivu pripada prirodni tok rijeke Like koji je bio dug 78&nbsp;km, po čemu je, poslije Trebišnjice, bila najdulja ponornica u Europi i čije porječje obuhvaća 1570&nbsp;km<sup>2</sup>. Lika izvire u podnožju Velebita u južnom dijelu Ličkog polja na 596 m nadmorske visine, a njen prirodni tok završavao je u Lipovom polju. Izgradnjom brane Selište voda rijeke Like skrenuta je kroz tunel dug 10,5&nbsp;km u rijeku Gacku gdje se onda vode do Hidroelektrane Senj.